3a C. PLINII HIST. NAT. LIB. XXX. 



Ad humerorum dolores. 



XIII. Humeri doloribus mustel cinis cum cera me- 

 detur. Ne sint alae hirsut formicarum ova pueris infri- 

 cata praestant. Item mangonibus, ut lanugo tardior sit 

 pubescentium , sanguis e testiculis agnorum,qui castran- 

 tur : qui evulsis pilis illitus et contra virus proficit. 



Ad praecordiorum dolores. 



XIV. Praecordia vocamus uno nomine exta in homine : 

 quorum in dolore cujuscumque partis, si catulus lactens 

 admoveatur, adprimaturque his partibus, transire in eum 

 morbus dicitur. Idque in exenterato, perfusoque vino 

 deprehendi, vitiato viscre illo quod doluerit hominis : 

 et obrui taies religio est. Hi quoque , quos melitaeos vo- 

 camus, stomachi dolorem sedant adplicati saepius. Trans- 

 ire morbos aegritudine eorum intelligitur, plerumque et 

 morte. 



6. Pulmonis quoque vitiis medentur et mures, maxime 

 africani, detracta cute in oleo et sale decocti, atque in 

 cibo sumpti. Eadem res et purulentis vel cruentis exscrea- 

 tionibus medetur. 



